Vintersøvn (film)

Vintersøvn (originaltittel: Kış Uykusu) er en tyrkisk dramafilm fra 2014 regissert av Nuri Bilge Ceylan. Manuset, som Ceylan skrev sammen med sin kone Ebru Ceylan, er løst basert på en novelle av Anton Tsjekhov og Fjodor Dostojevskijs roman Brødrene Karamasov. 

Den vant Gullpalmen under filmfestivalen i Cannes 2014.Jan Gunner Furuly (24. mai 2014): Tyrkisk film vant Gullpalmen. Aftenposten. 

 Handling 
Aydın, en tidligere skuespiller, eier et hotell i Kappadokia, samt flere eiendommer som han leier ut. Han lever et mer idyllisk liv enn de fleste andre innbyggerne i regionen. Utdannet og velstående bruker han tiden sin på å skrive for en lokal avis, og han håper å skrive en bok om tyrkiske teater en dag. En dag kjører Aydın og hans assistent Hidayet ned til landsbyen når en stein ødelegger vinduet. Steinen ble kastet av İlyas, sønnen til İsmail, en av Aydıns leietakere som ikke har betalt husleie på flere måneder. Når Hidayet konfronterer guttens far, viser det seg at Aydıns medarbeidere allerede hadde sendt et inkasso-byrå som tok İsmails TV og kjøleskap. Men İsmail ble banket opp av politiet, etter å ha gjort motstand mot inkasso-arbeiderne. Situasjonen eskalerer frem til İsmails bror Hamdi griper inn.

Hamdi, den lokale imamen, bringer den unge İlyas til Aydın i et forsøk på å gjøre opp for vinduet de ødela. Men dette irriterer bare Aydin, og inspirerer ham til å skrive en spalte om hvordan en imam virkelig burde stå som et skikkelig eksempel for samfunnet sitt. Søsteren hans Necla lurer først på hvorfor Aydın ikke bruker skrive-talentene hans på noe bedre enn lokalavisen deres. Men senere forandrer hun mening, og forteller broren sin at han er alt for overfladisk og bare kritiserer andre mennesker fra hans egen komfortable lenestol. Dette resulterer i en lang kjede av frekke bemerkninger frem og tilbake mellom søsknene.

 Skuespillere 
 Haluk Bilginer som Aydın. En tidligere skuespiller, som nå er forfatter, hotell-eier og utleier.
 Demet Akbağ som Necla. Aydıns søster.
 Melisa Sözen som Nihal, Aydıns unge kone.
 Ayberk Pekcan som Hidayet, Aydıns assistent.
 Tamer Levent som Suavi, en venn av Nihal og Aydın. Hans kone har nylig dødd, og datteren hans studerer i London
 Nejat İşler som İsmail, Aydıns leietaker. Han har nylig  blitt løslatt fra fengsel, og dette har gjort det umulig for ham å finne arbeid. Derfor får han problemer med å betale husleie, og prøver å undertrykke stress med alkohol.
 Serhat Kılıç som Hamdi. Den lokale imamen og broren til İsmail.
 Nadir Sarıbacak som Levent. En lærer og Nihals venn.
 Mehmet Ali Nuroğlu som Timur, en av hotellets gjester. Han er en ung student ved universitetet
 Emirhan Doruktutan som İlyas, İsmails sønn.

 Referanser 

 Eksterne lenker 


Kategori:Filmer fra 2014
Kategori:Tyrkiske filmer
Kategori:Dramafilmer
Kategori:Filmer som foregår på hotell
Kategori:Filmer basert på verk av Fjodor Dostojevskij
Kategori:Filmer basert på verk av Anton Tsjekhov
Kategori:Gullpalmen-vinnere
Kategori:Tyrkiskspråklige filmer